रेल कोच रेस्त्रां का जुदा है शाही अंदाज
जायके के सफर में आज हम चलते हैं रेलगाड़ी में। भोपाल एक्सप्रेस एक द्वितीय ब्राॅडगेज रेल कोच रेस्त्रां है। यहां आपको रेल में होने का वास्तविक अहसास होगा। क्योंकि कोच असली और असली पटरियों पर खड़ा है। स्क्रीन पर चलती ट्रेन से दिखाई देने वाले दृश्य लगातार चलते रहते हैं। ट्रेन के हिलने का अहसास अनाउंसमेंट, प्लेटफॉर्म सबकुछ रेल यात्रा का अनुभव देता है। यहां का भोजन भी अलग है। बेहद लजीज खाना यहां आपको शाही अंदाज में परोसा जाता है। और आप कोर्स दर कोर्स इसका लुत्फ उठाते जाते हैं। इसके साथ ही लाइव म्यूजिक माहौल का और भी खास बना देता है। मध्यप्रदेश टूरिज्म द्वारा संचालित यह रेस्त्रां श्यामला हिल्स पर स्थित है। यहां इंडियन के साथ चाइनीज डिशेज भी अवेलेबल है। थोड़ी भिन्नता लिए मंचुरियन, कोथे उपलब्ध हैं। इसके अलावा स्नैक्स में मुर्ग-सुर्ख अंगार, माही गुलफाम, नखस लजीज सीक और सुनहरी सीक आप जरूर खाएं। वेजिटेरियन स्नैक्स में आप अचारी पनीर टिक्का, पनीर मलाई टिक्का, ड्रैगन पनीर, चिली चना, करजात कॉर्न आदि का मुलायजा फरमाएं। यहां आप मेन्यु कार्ड में भी भिन्नता पाएंगे। कई डिशेज का नाम स्टेशनों के नाम पर है। मेन्यु का एक सेक्शन ‘मुलायजा फरमाइए’ में आपको मिलेंगे विभिन्न सूप और शोरबा। यहां का सुर्ख शोरबा दालचीनी और हरे धनिए का स्वाद लिए टमाटर शोरबा आप जरूर ट्राय करें।
अतुल 30 सालों से होटल प्रबंध संस्थान, भोपाल और होटल इंडस्ट्री में सेवाएं दे रहे हैं। इन्होंने अब तक हास्पिटाॅलिटी और टूरिज्म के क्षेत्र में कई रिसर्च की हैं।
awa_Deva hin_Deva hin_Deva